छात्रावासों में लाइब्रेरी एवं कम्प्यूटर कोर्स की व्यवस्था की जाए
छात्रावासों में लाइब्रेरी एवं कम्प्यूटर कोर्स की व्यवस्था की जाए
धार | आदिवासी छात्र संगठन ने शुक्रवार को छात्रों की समस्याओं को लेकर मुख्यमंत्री के नाम ज्ञापन सिटी मजिस्ट्रेट विजयसिंह को ज्ञापन दिया। इसमें बताया प्रदेश के सरकारी महाविद्यालय में जनभागीदारी समिति द्वारा स्ववित्तीय पाठ्यक्रम संचालित किया जा रहा है। वह शासन द्वारा नि:शुल्क संचालित किया जाए। अजजा पोस्ट मैट्रिक छात्रावासों में भोजन के लिए प्रति विद्यार्थी को 500 रु. प्रतिमाह के हिसाब से दिए जा रहे है। जबकि अजा पोस्ट मैट्रिक छात्रावासों के विद्यार्थियों को प्रतिमाह 1000 रु. दिए जा रहे है। अजा वर्ग के विद्यार्थी को छात्रवृत्ति भी बढ़ाकर दी जा रही है। अजजा छात्रावासों में अजजा वर्ग का छात्रावास अधीक्षक नियुक्त करने की मांग की। छात्रावासों में लाइब्रेरी एवं कम्प्युटर कोर्स की व्यवस्था करने की मांग की। महाविद्यालयों में अजजा के छात्रों को नि:शुल्क स्टेशनरी एवं पुस्तकें देने की मांग की। महाविद्यालयों की सीटों में वृद्धि करने सहित अन्य मांगे की गई। संजय रीछूसिंह मंडलोई, इंगेश मेहता, सरदार ग्रेवाल आदि छात्र मौजूद थे।
hin_Deva hin_Deva hin_Deva